Περιεχόμενα

# Εργαλείο αναφοράς κατάρρευσης

Το Εργαλείο αναφοράς κατάρρευσης ξεκινά αυτόματα μετά την εμφάνιση κατάρρευσης προγράμματος.

Το εργαλείο αναφοράς καταρρεύσεων συλλέγει τις απαραίτητες πληροφορίες που μπορούν να βοηθήσουν τους προγραμματιστές να βελτιώσουν τον κώδικα, έτσι ώστε σε μεταγενέστερες εκδόσεις να μπορεί ενδεχομένως να αποφευχθεί αυτό το σφάλμα. Παρακαλούμε, βοηθήστε μας να βελτιώσουμε το λογισμικό και να στείλουμε τη δημιουργούμενη αναφορά κατάρρευσης.

## Ξεκίνημα του εργαλείου αναφοράς κατάρρευσης

Με τις περισσότερες καταρρεύσεις του προγράμματος το εργαλείο αναφοράς κατάρρευσης θα ξεκινήσει αυτόματα.

## Αποστολή της αναφοράς κατάρρευσης

Επιλέξτε το πλαίσιο ελέγχου εάν θέλετε να επανεκκινήσετε το LibreOffice σε ασφαλή λειτουργία. Έπειτα πατήστε το πλήκτρο Αποστολή αναφοράς κατάρρευσης.

Εάν μια αναφορά κατάρρευσης σταλεί με επιτυχία, ένα παράθυρο διαλόγου θα παρέχει μια διεύθυνση URL για την αναφορά σας. Για να δείτε την αναφορά, αντιγράψτε τη διεύθυνση URL και επικολλήστε την σε ένα πρόγραμμα περιήγησης ιστού.

Δεν θα πάρετε απάντηση στην αναφορά κατάρρευσης. Εάν χρειάζεστε υποστήριξη, επισκεφτείτε τη Βοήθεια της κοινότητας για επισκόπηση των διάφορων δυνατοτήτων.

## Τι δεδομένα αποστέλλονται;

Η αναφορά καταρρεύσεων αποστέλλει πληροφορίες σχετικά με τον τύπο σφάλματος που προκάλεσε την κατάρρευση και τα περιεχόμενα της μνήμης διεργασίας τη στιγμή της κατάρρευσης. Τα περιεχόμενα της μνήμης περιλαμβάνουν: έναν κατάλογο φορτωμένων βιβλιοθηκών και τον αριθμό έκδοσής τους, έναν κατάλογο με τα τρέχοντα νήματα με τα περιεχόμενα της μνήμης στοίβας και τις καταστάσεις μητρώου επεξεργαστή. Τα ίχνη μνήμης συγκεντρώνονται τοπικά από τυπικά εργαλεία συστήματος: dbghelp.dll σε συστήματα Windows, κατάλογος clone(), ptrace() και /proc σε συστήματα Linux.

Αποστέλλονται επίσης πληροφορίες για την έκδοση του LibreOffice, το όνομα και την έκδοση του λειτουργικού συστήματος και το υλικό του υπολογιστή (τύπος και γνωρίσματα ΚΜΕ, συνολικό μέγεθος μνήμης RAM, συσκευή και οδηγό γραφικών).

Η αναφορά σφάλματος είναι ανώνυμη. Δεν αποστέλλονται πληροφορίες ταυτοποίησης και δεν αποστέλλεται το περιεχόμενο του εγγράφου. Τα δεδομένα αναφοράς αποστέλλονται ως αίτημα HTTP POST πολλαπλών τμημάτων. Δείτε επίσης την Πολιτική Απορρήτου - ενότητα I.XI

Προμηθευτές όπως το Ubuntu ή η Apple συσκευάζουν το δικό τους πρόγραμμα αναφοράς κατάρρευσης στην έκδοση του LibreOffice. Δεν αποστέλλονται δεδομένα στο Document Foundation.